dh-unibe/image-text_koenigsfelden-charters-post-1500 huggingface dataset:
Wir, Fridrich, von gotes gnaden Romischer kunig, zu allentzeiten merer des reichs, hertzog ze Osterreich, ze Steyr, ze Kèrnden und ze Krain, herr uff der Windischen
March und ze Portenaw, graf zu Habspurg, zu Tyrol, zu Phyrt und ze Kyburg, markgraf zu Burgow und lantgrave in Elsass, ✳ bekennen fur uns und die hochgebornen Albrechten
und Sigmunden, auch hertzogen und herren der yetzgenanten lannd, unser liebe bruͦder, vettern und fursten, und fùr unser aller erben, ✳ daz wir gùtlich und gnèdiclich angesehen und betrachttet habn̄
solich gnad, lieb und guten willen, damit unser vordern uns₎s hauss Òsterreich, auch unserr grafschafft Habspurg, loblicher gedechtnuss, darinn das gotshaus Kunigsfelden, derselben unserr vordˀn
stifft, gelegen ist, ✳ demselben gotshaus geneigt sind gewesen und meniger derselben unserr vordern begrebnuss daselbs erwelet habend, ✳ auch angesehen solich andacht und trew, damit sich die
ersamen, geistlichen, unser lieb, andechtigen, ✳ ✳ die abbtessinn und der convent desselben uns₎s gotshauss zu Künigsfelden, gen unsern vordern, egenant, steticlich beweyset und gehaltten habend und gegn̄
uns und dem haus Òsterreich noch tuͦnd und fùrbazzer zetuͦn willig erpietend, ✳ und haben darumb und durch des loblichen gotsdiensts willen, der in demselben gotshaus steticlich volpracht wirdet, und
zu hilff und trost unserr vordern, unserr und unserr nachkòmen seeln, ✳ auch umb guͦten stand ditzs lebens, von kùniglicher und fùrstlicher gùtikeit den vorgenanten abbtessinn, convent und gotshuse
zu Kunigsfelden und iren nachkomen die pharrkirchen Eylfingen, in Basler bistumb gelegen, mit allen iren zuͦgehòrungen unser lehenschafft von des hauss Òsterreich wegen zugefùgt, geeygnet und
gegeben und uns daran unserr lehenschafft, rechten und gewaltsam, so wir und das haus Osterreich darauf haben, vertzigen, ✳ geben, fùgen und eygen in die und vertzeichen uns der auch wissentlich mit
dem brief fùr uns und all unser erben und nachkomen insolhermass, daz si und ir nachkòmen des egenanten uns₎s gotshauss Kunigsfelden die nufurbazzer ewiclich in allen den rechten, zuͦgehorungn̄
und gewaltsamen, so uns daran zuͦgehòrt hat, innhaben, zu demselben gotshaus Kunigsfelden ziechen und die zu allem irem und desselben gotshuss nutz und frummen wennden, werben und keren, auch
ewiclich in corporieren sullen und mugen lassen gentzlich und lediclich an unser, unserr erben und meniclichs irrung und widersprechen angeverd. ✳ mit urkund disz briefs, versigilt mit unserr
kuniglichen majestat insigil, ✳ geben zu Loson, nach Kristi gepùrd viertzehenhundert jar und darnach in dem zweyundviertzigsten jar, an samstag vor der aindleftausent meyd tag, ✳ uns₎s
reichs im dritten jare. ✳
ad mandatum dom̄i
regis in cons₎
Königsf. 617 .
Staatsarchiv
AARGAU
Rta
442
wie kùng Friderich die pfarr zuͦ
Elffingenn zuͦ der froͧwen
vō Kùngsfeld₎ hand₎ ✳ geeignet
mit aller ir zuͦ gehoͤrtt
eigēschaft ✳ vō der kilchē
Elffingn̄ ꝫcꝭ
Elvingen
617
✳ K ✳
Q 17
ùber die kilch Elfingē